Diosen Noki̱re̱g on'nigta'monapone . Opudomeytaj o'tiakpo o'manopo'to̱e̱a̱po . 'Urua'nanada bo'kika'nok dakhuea' huaka'eriomey bo'tiahuaydepo dakhuea' huakka'eri o̱'e̱y on'nopo̱a̱po . Kenpa'ti huadak hua'a mo'manika'nig'a on'pe̱e̱denig'a do'taj oknopo̱e̱hue' o̱'nepo dakhuea' huakka'eri o̱'e̱y on'nopo̱e̱a̱po . Diosen Noki̱re̱ga̱ o'manopo̱e̱a̱'apo . Kenpa'ti do Apagyo e'huade'te Diosen 'urua'nanada o'kika'uy dakhuea' huaka'eriomeya̱ on'nopo̱e̱a̱po . Diosen Noki̱re̱ga̱ o'manopo̱e̱a̱'apo . Diosyo do e'huade'te onte'ti tiahuayhue' o̱'neapone . Toto' huairi dakhuea' huaka'eretaj nama'da on'nigpe̱e̱po do'taj medarakapone . Dakhuea' o'nogka'de'uynok Diosa castiga o'magka'apo . Diosen Noki̱re̱ga̱ kenda o'manopo̱e̱a̱'apo . Konige̱po toto' dakhuea' o'ka' Diosa oa'depo castiga o̱gka'apo , kenda on'nopo̱e̱a̱po . Ken konig Diosen Noki̱re̱ga̱ o'ka'apo . Buttida ijjay .
